REPUBLIKA HRVATSKA
PRIMORSKO-GORANSKA ŽUPANIJA
GRAD CRIKVENICA
KLASA: 350-0/18-01/41
UR. BROJ: 2107/01-07/02-19-27
Crikvenica, 25. veljače 2019.god.

Temeljem odredbi članka 96. Zakona o prostornom uređenju (“NN” RH,
broj 153/13, 65/17, 114/18), Odluke o izradi Izmjena i dopuna Urbanističkog plana uređenja UPU 26: Uvala Slana (Selce) – T18 zajedno sa zonom kampa - autokampa T33 („Službene novine Grada Crikvenice“ broj 55/18), te Zaključka Gradonačelnika Grada Crikvenice, objavljuje se
				
JAVNA RASPRAVA 
o Prijedlogu Izmjena i dopuna
Urbanističkog plana uređenja UPU 26: Uvala Slana (Selce) – T18 zajedno sa zonom kampa - autokampa T33

Javna rasprava o Prijedlogu Izmjena i dopuna Urbanističkog plana uređenja UPU 26: Uvala Slana (Selce) – T18 zajedno sa zonom kampa - autokampa T33 provest će se u trajanju od 15 dana, u razdoblju od 06. ožujka do 20. ožujka 2019. godine.
Javni uvid u Prijedlog Izmjena i dopuna Urbanističkog plana uređenja UPU 26: Uvala Slana (Selce) – T18 zajedno sa zonom kampa - autokampa T33 može se izvršiti tijekom provođenja javne rasprave u sali za sastanke Grada Crikvenice, Crikvenica, Ul. Kralja Tomislava 85, radnim danom od 8.30 do 14.00 sati, te na mrežnim stranicama Grada Crikvenice www.crikvenica.hr

Javno izlaganje Prijedloga Izmjene i dopune Urbanističkog plana uređenja UPU 26: Uvala Slana (Selce) – T18 zajedno sa zonom kampa - autokampa T33 održat će se dana 13. ožujka 2019. godine (srijeda) u Gradskoj vijećnici, Crikvenica, Vinodolska 1, sa početkom u 17.00 sati.

Prijedlozi, primjedbe i pisana očitovanja u svezi Prijedloga ovog Plana, mogu se za vrijeme trajanja javne rasprave upisati u knjigu primjedbi i prijedloga koja će se nalaziti na mjestu uvida i izlaganja Prijedloga plana, u pisanom obliku predati u pisarnici Grada Crikvenice, dostaviti poštom na adresu: Grad Crikvenica, Ul. Kralja Tomislava 85, 51260 Crikvenica ili na adresu elektroničke pošte: info@crikvenica.hr 
Primjedbe i prijedlozi koji nisu čitko napisani i potpisani imenom i prezimenom uz adresu podnositelja, neće se uzimati u obzir u pripremi Izvješća o javnoj raspravi.

						GRAD CRIKVENICA
						GRADONAČELNIK